વિશ્વબજારમાં આજે ચાંદીના ભાવો ઔંશના ૧૭.૦૬ ડોલરવાલા ઉછળી ૧૭.૩૪થી ૧૭.૩૫ થઈ છેલ્લે ભાવો ૧૭.૩૧થી ૧૭.૩૨ ડોલર રહ્યાના સમાચારો હતા. વિશ્વબજારમાં ડોલર ઘટતાં સોનામાં હેજફંડોની લેવાલી વધ્યાના સમાચારો હતા. અમેરિકાથી પ્રમુખ પદની ચૂંટણી વખતે પડદા પાછળ રશિયાએ ભાગ ભજવ્યાની વાતો બહાર આવતાં તથા આ પ્રશ્ને તપાસ શરુ થતાં વિશ્વબજારમાં ડોલરના ભાવો દબાણ હેઠળ આવ્યાની ચર્ચા હતી. દરમિયાન, વિશ્વબજારમાં ક્રુડ તેલના ભાવો પણ બેથી અઢી ટકા ઉછળતાં તેની અસર પણ સોનાના ભાવો પર પડી હતી એવું તજજ્ઞોએ જણાવ્યું હતું.